ઉત્તર પ્રદેશના રાજકારણમાં ગ્રાન્ડ એલાયન્સ વધુ એક વખત ભાજપ પર ભારે પડ્યું છે. કૈરાના પેટાચૂંટણીમાં આરએલડીના નેતૃત્વમાં સંયુક્ત વિપક્ષના ઉમેદવાર તબસ્સુમ હસને ભાજપના ઉમેદવાર મૃગાંક સિંહને 49 હજારથી વધુ મતોથી હરાવ્યા હતા. એક તરફ વિપક્ષે ગોરખપુર અને ફૂલપુર પેટાચૂંટણીના પરિણામોનું પુનરાવર્તન કર્યું છે. આમ તો ચાર લોકસભા અને 10 વિધાનસભા બેઠકોની પેટાચૂંટણીના પરિણામો જાહેર થયા હતા. જેમાં વિપક્ષી સંગઠનોએ 11 બેઠકો પર વિજય મેળવીને સપાટો બોલાવ્યો હતો અને ભાજપ ત્રણ બેઠક સાથે સમેટાયું હતું. સમગ્ર દેશની નજર કૈરાના બેઠક પર મંડાયેલી હતી. કૈરાનામાં ગ્રાન્ડ એલાયન્સના મોડલ અને તેની સામે ભાજપના પડકારની પરીક્ષા હતા. હવે જ્યારે પરિણામ સામે આવ્યું છે પાંચ પોઈન્ટમાં જોઈએ કૈરાનાનો જનાદેશ 2019ની લોકસભા ચૂંટણી માટે શું સંદેશો આપે છે.